Finncon 2008 - lehdistötiedote

Suositun verkkopeli EVE Onlinen tekijät Suomeen - tieteismaailmojen luojat esitelmöivät yleisölle

HUOMAUTUS MEDIALLE:

EVE Onlinen tekijöitä on mahdollista haastatella lauantaina 26.7. ja tarvittaessa sunnuntaina 27.7.
Haastattelupyynnöt sähköpostitse Finnconin ohjelmavastaavalle Jukka Kauppiselle,
jkauppin@jmp.fi (lomalla 9-16.7., pyynnöt käsitellään viimeistään 18.7.).
Haastatteluvuorot ovat tunnin mittaisia ja tapahtuvat rauhallisessa, erillisessä salissa. Media voi
seurata esitelmiä ilman eri ilmoittautumista.

TIEDOTE:

Heinäkuun lopussa Tampereella järjestettävässä Finncon-Animecon-tapahtumassa vierailee verkkopelaamisen maailman huippuvieraita Islannista. Suositun EVE Online -verkkopelin tekijät, CCP Games, näet saapuvat ensimmäistä kertaa maahamme. Islantilaisvieraat esitelmöivät kymmenien tuhansien yhtaikaisten pelaajien kansoittamasta science fiction -verkkoroolipelistään, sen maailmoista ja käsikirjoittamisesta.
EVE Online on eräs maailman tunnetuimmista verkkoroolipeleistä, jonka asetelma on verkkopelienkin keskuudessa poikkeuksellinen. Kyseessä on vapaasti soljuva, pelaajien tekojen mukaan muuttuva ja kehittyvä avoin virtuaalinen pelimaailma, joka koostuu tuhansista aurinkokunnista ja niissä sijaitsevista planeetoista, kuista ja avaruusasemista. Kaikki pelin kymmenet tuhannet pelaajat ovat yhtaikaa samassa valtavassa virtuaalimaailmassa, toisin kuin esimerkiksi World of Warcraftissa, jossa pelaajat on jaoteltu muutaman tuhannen pelaajan erillisille saarekkeille.
EVE Online on myös verrattain anarkistinen ja yllättävä pelimaailma, sillä pelin tapahtumat etenevät pelaajien omien tekojen ja päätösten myötä, eikä niinkään pelin tekijöiden tarkan käsikirjoituksen mukaan. Pelaajien teot heijastuvat pelin taustatarinaan, jota käsikirjoitetaan eteenpäin tapahtumien edetessä, jopa pelaajien omien aikaansaannosten mukaiseksi. 
Verkkopelin maailmassa onkin mahdollista toimia hyvin monipuolisesti: kaupankäynti, sodat ja piratismi kulkevat käsi kädessä. Pelaajat liittoutuvat, perustavat yhtiöitä, käyvät kauppaa ja kauppasotia. Samassa pelissä on lukemattomia eri tasoja, sillä joku jotkut ovat keskittyneet esimerkiksi pelkästään pankkiiritoimintaan, toiset korporaatioidensa hallintaan, toiset tyytyvät olemaan korporaatioiden rivimiehiä tai jopa yksinäisiä susia.

EVE Onlinen tekijät pitävät Finnconissa kaksi esitelmää:

Lauantai 26.7. klo 12-13 - Studio - pelimaailmojen rakentaminen
Not only novelists create worlds - videogame developers create complete universes, that live and change 24 hours a day - in the hands of tens of thousands of players. 
Creators of EVE Online introduce us to the game, continuing into a discussion on how fiction is used within EVE, how historically fiction was made fit the game systems and how we are moving towards building systems based on the fiction. How the backstory develops, evolves as the game goes on and what purpose fiction has within the game world. 
http://2008.animecon.fi/ohjelmakartta/#lauantai-studio-3

Sunnuntai 27.7. klo 13-14 - Studio - fanifiktiosta pelin tarinaksi
The presentation begins with a quick brushup on the introduction to EVE and a recap of the former lecture. We then shift focus to the stories the players create within EVE. Fan fiction is made official through EON, the stories (and history) people create through playing, the character within EVE and how we encourage people to create their own stories.
http://2008.animecon.fi/ohjelmakartta/#sunnuntai-studio-4

Esitelmät ovat ilmaisia ja avoimia yleisölle, kuten koko Finncon-Animecon 2008.
Tapahtuma järjestetään Tampereella Tampere-talossa 26-27.7.2008.
Lisätietoja: http://2008.finncon.org

Lisätietoja EVE Onlinesta 

Pelin kotisivut: http://www.eve-online.com/
eDomen kuvaus: Valtava avaruussimulaattori yhtenäisellä maailmalla. Valitettavasti EO on simulaattori nimenomaan SimCitymäisessä mielessä. Pelissä ei nimittäin ole oikeastaan mitään tavoiteltavaa eikä tarinaa. Voit tehdä mitä tahdot - roudata tavaraa paikasta toiseen, louhia asteroideista mineraaleja tai taistella automaation avulla NPC (Non Player Character) vihulaisia vastaan. Kaikki em. asiat ovat jumalattoman tylsiä. Myös matkustaminen valtavassa galaksissa paikasta toiseen on rasittavan hidasta. Peliä pystyi pelata ikkunassa ja katselinkin usein sarjoja ja elokuvia EOta pelatessani. 
Käyttöliittymä EVEssä on parasta mitä morpeista löytyy! Kaikki on kustomoitavissa, käyttöliittymä on suorastaan täydellinen! Graafisesti EVE on todella kaunis ja pyörii pehmeästi. Musiikit eivät miellyttäneet (17 vuotta pianotaustaa itselläni), mutta muuten äänimaailma hyvässä kunnossa. Erinomainen kaupankäynti. Suurin osa tavaroista on pelaajien tuotettavissa, näin hinnat määräytyvät kysynnän ja tarjonnan lakien mukaisesti.
Pelin arvostelu: http://plaza.fi/edome/arvostelut/eve-online-the-second-genesis-pc
Wikipedia: http://fi.wikipedia.org/wiki/EVE_Online 
EVE Online on tieteisaiheinen avaruuteen sijoittuva verkkoroolipeli. Sen jatkuvasti muuttuvassa maailmassa pelaajille annetaan paljon vapauksia, aikaansaannokset voivat vaatia runsaasti työtä, riskinottoja ja huolen kantamista. Pelille ei ole tyypilliseen tapaan useita pienempiä, rajatun pelaajamäärän palvelimia, vaan kaikki voivat pelata yhdessä suuressa maailmassa. EVE Online on kerännyt palkintoja mm. grafiikkansa, taistelujärjestelmänsä, toimivan talousmallinsa sekä yhteisöllisyyttä ja sosiaalisia taitoja erityisesti painottavan luonteensa ansioista. Se on myös arvioitu tietyissä Internet-roolipelaajien yhteisöissä ja peliarvostelujulkaisuissa parhaaksi lajityyppinsä peliksi.
Wikipedia, englanninkielinen:  http://en.wikipedia.org/wiki/EVE_Online
Uutinen: http://plaza.fi/edome/uutiset/eve-online-supertietokoneaikaan

Lisätietoja Finncon-Animecon 2008

Suomalainen scifi- (tieteisfiktio) ja fantasiatapahtuma Finncon 2008 järjestetään yhdessä anime- ja mangatapahtuma Animeconin kanssa 26.-27. heinäkuuta Tampere-talossa. Finncon ja Animecon ovat alan merkittävimmät tapahtumat Suomessa ja ne järjestetään nyt ensimmäistä kertaa Tampereella. Paikalle odotetaan noin 5000 kävijää päivittäin.
Finncon on pääsääntöisesti kirjallisuus- ja kulttuuritapahtuma, jonka ohjelmassa käsitellään tieteis-, fantasia-, anime- ja mangaohjelman ohella myös runsaasti teknologiaa, pelejä, alakulttuureja ja muita erikoisempia aiheita. Tänä vuonna tarjolla on paljon videopeleihin ja lautapelaamiseen liittyvää ohjelmaa, sillä pelit on yksi tapahtuman pääohjelmarungoista.
Finncon järjestettiin ensimmäisen kerran vuonna 1986, Animeconeja on järjestetty vuodesta 1999. Tapahtumien teemoina tänä vuonna ovat lasten- ja nuortenkirjallisuus, pelit ja Tampere. Animepuolella järjestetään muun muassa Cosplay-puku- ja Anime Music Video -kilpailu. 
Tapahtuman kunniavieraita ovat Tähtivaeltaja-palkittu tieteiskirjailija M. John Harrison, Gaiman-kuvittajana tunnettu Charles Vess, kriitikko Farah Mendlesohn, Väinämöisen paluu - ja Praedor- sarjakuvistaan kansallisesti tunnettu Petri Hiltunen sekä Ruotsissa menestyneet suomalaiset piirtäjät Nina von Rüdiger & Johanna Koljonen (Ms Mandu). Lisäksi tapahtuman ohjelmaan osallistuu monia suomalaisia kirjailijoita.
Tapahtuma on avoin yleisölle ja pääsy on vapaa. Tapahtuma järjestetään Tampere-talossa.
http://www.finncon.org/
fi.wikipedia.org/wiki/Finncon

EI JULKAISTAVAKSI
VAIN MEDIAN KÄYTTÖÖN

Lisätietoja medialle:
Finncon-Animeconin tiedotus Ari Seppi, Ari.Seppi@uta.fi
Finncon-päävastaava Marianna Leikomaa marianna.leikomaa@gmail.com, puh.
040-510 1472.